Շահեն Թաթիկյան
Շահեն Ստեփանի Թաթիկյան (), հայ արձակագիր, սցենարիստ։ ԽՍՀՄ գրողների միության անդամ 1949 թվականից։ ՀԽՍՀ մշակույթի վաստակավոր գործիչ (1985):

Կենսագրություն 
Շահեն Թաթիկյանը ծնվել է 1924 թվականին, Թիֆլիսում։ 1941 թվականին տեղափոխվել է Երևան, ընդունվել Երևանի պետական համալսարանի բանասիրական ֆակուլտետը։ 1942 թվականին մեկնել է բանակ, 1944 թվականին ծանր վիրավորվել։ Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողությունների մասնակից։ 1945 թվականին շարունակել է ուսումը համալսարանում և 1947 թվականին ավարտել այն։ Աշխատել է վաղ պատանեկությունից, եղել է խառատ, գրաշար, սրբագրիչ, եղել է որպես խմբագիր ռադիոյում, հրատարակչությունում, գրական աշխատանք է կատարել թերթերում։ Տպագրվել սկսել է 1947 թվականին։

1968-1971 թվականներին եղել է ՀՀ հեռուստառադիոպետկոմի «Երևան» կինոմիավորման տնօրեն և գլխավոր խմբագիր, 1977-1980 թվականներին՝ «Սովետական Հայաստան» ամսագրի գլխավոր խմբագիր։ ԽՄԿԿ անդամ 1962 թվականից։

Շահեն Թաթիկյանի «Նրա ճանապարհը» վեպը պատկերում Է Հայաստանի 1920-1940-ական թվականների միջև ընկած ժամանակաշրջանը։ Նրա ստեղծագործություններին բնորոշ են սյուժետային բազմազանությունը, ժամանակի հասարակական խնդիրների քննությունը։

Սցենարներ 
 «Արշակը»
 «Ապրեցեք երկար»
 «Ոսկի և հող»

Երկեր 
 Հաղթանակի օրը, Երևան, 1950։
 Մարդիկ, Երևան, 1955, 152 էջ։
 Նրա ճանապարհը, գիրք 1, Երևան, 1956։
 Նրա ճանապարհը, գիրք 2, Երևան, 1958։
 Նրա ճանապարհը, գիրք 3, Երևան, 1962։
 Կրակի պարը, Երևան, 1959, 204 էջ։
 Կապույտ երկնքի ու կորած բարեկամության մասին (պատմվածքներ), Երևան, 1961, 172 էջ։
 Նրա ճանապարհը, հատ. 1, Երևան, 1964։
 Նրա ճանապարհը, հատ. 2, Երևան, 1965։
 Ինչ գույնի են լինում ճայերը (պատմվածքներ, վիպակներ, վեպ), Երևան, 1969, 524 էջ։
 Նվերը, Երևան, 1975։
 Վերջին զարդաքանդակը, Երևան, 1976։
 Մեկը բազմապատկած միլիոնով (պատմվածքներ, վիպակներ, վեպ), Երևան, 1977, 575 էջ։
 Բալենի (վեպ), Երևան, 1980, 312 էջ։
 Երիցս խաչվածը, գիրք 1-2, Երևան, 1985։
 Երիցս խաչվածը, գիրք 3, Երևան, 1986։
 Ընտիր երկեր, հատ. 1, Երևան, 1987։
 Ընտիր երկեր, հատ. 2, Երևան, 1987։
 Նրա ճանապարհը, գիրք I, Երևան, 1989։
 Նրա ճանապարհը, գիրք II, Երևան, 1990։
 Նրա ճանապարհը, գիրք III, Երևան, 1989։
 Նրա ճանապարհը, գիրք IV, Երևան, 1991։
 Բալենի, Ե., Դարակ, 2020, 344 էջ։
 Ինչո՞ւ է ժպտում անցորդը, Ե., Դարակ, 2022, 312 էջ (համահեղինակ` Սերգեյ Ղազարյան)։

Ծանոթագրություններ 

Երկրորդ համաշխարհային պատերազմին մասնակցած հայեր
ԵՊՀ պատմության ֆակուլտետի շրջանավարտներ
Ռուսերենից հայերեն թարգմանիչներ
Հայ արձակագիրներ
ԽՍՀՄ գրողների միության անդամներ
Հայ սցենարիստներ
Հայրենական մեծ պատերազմի մասնակիցներ
Խորհրդային գրողներ
ՀԽՍՀ մշակույթի վաստակավոր գործիչներ
Հայրենական պատերազմի 1-ին աստիճանի շքանշանակիրներ